Ningund Fijodalgo non mate ome, que se non defienda por armas, nin le aya fecho porque, por saña que aya de aquel senor , cuyo era el ome, nin por espantar los omes de aquel logar, do el moraba , nin mate, nin fiera, nin faga mal , nin sobernie a otros labradores , porque se tornen suos por miedo ; e si los matare , peche doscientos maravedis, los medios a aquel señor cuyo era aquel ome, que mato , e los medios al Rey; a esto es porque faga el Rey al señor alcançar mas aina derecho , porque es derecho del Rey , que auie en el ome , que murio : de mas si fuer vasallo de el Rey , quel tome la tierra , que del tovier, e si non fuer vasallo, quel eche de la tierra.